Az úgy volt, hogy próbáltuk jelezni az I. kerületi önkormányzatnak, hogy lehet kéne ide egy zebra, ha már egyszer úgyis átmegy itt minden nap 5000 ember.

Elsőre viszont félreértettek minket.

Meglepő gyorsasággal lemosták a zebránkat.

A héten viszont csoda történt:

Kiderült, mégis van az önkormányzatnak is street art alakulata, csak ők lassabban dolgoznak (Ne Kelljen Dolgozni, de Legyen Pénz!) és a kubizmust kedvelik.

Akit most már nem üt el az autó, mikor átkel itt, az küldhetne nekünk fotót róla!